**RUAC MI WÄKÄ DIETH KƐNƐ YUƆP**

Ruac mi wä kä dieth kɛnɛ yuɔp Rɛy Wec in Mat Naath Dial kä Melbourne kɛnɛ Mitchell Shire

Dieth kɛnɛ yup in gɔa,

Cet kɛ min cia jɛ ŋac, Kumɛ Victoria cɛ läri ti gɔw ti thiek kɛ ta̱a̱ riali lep duel gɔrä ikä Victoria kɛ Guath in 3 kä ta̱a̱ duel gɔrä

Kɛ kuiy luikä min ca ŋun ɛ Läät Puɔlä Pua̱ny, duel gɔrä Kumɛ Victoria tin te̱e̱ gua̱th in mat ni naath dial kä metropolitan Melbourne kɛnɛ Mitchell Shire bikɛ tekɛ ta̱a̱ mi ba rialikä kɛ rɛy Juɔkä in 1 rɛy Gua̱th in 3 kä ta̱a̱ duel gɔrä cet kɛ mɔ ca lɛy ni gɔa piny wanɛmɛ. Duel gɔrä bikɛ co wä ta̱a̱ ŋicä mi lɔr kɛnɛ ta̱a̱ ŋicä mi nhɔakɛ ɛ gaat duel gɔrä rɛy Duel gɔrä gaan ti tɔatni a wä kä Ruɔn 10 nikɛ tuɔk Juɔk 2.

Gɔa ɛ ɛlɔŋ ɛnɣöö biɛ ŋa̱c ɛnɣöö ɛn luik in bëë kä Läät Puɔlä Pua̱ny min Diit kä Victoria ɛ ɣöö de duel gɔrä ŋot kɛ mi läätkɛ. Ci Läät Puɔlä Pua̱ny min diit kä Victoria luik ɛmɛ lat bä kɛ kuiy ta̱a̱ puɔlä pua̱ny tin de dhil laat ɛ ŋiec kɛnɛ gaat duel gɔrä, kä banɛ titi dhil guɔr.

Luɔt gerä riali ŋɔakni ikä tuɔkɛ kɛ ɣöö de pek gaan titi jakä kuiy – kä diethkiɛn kɛnɛ yuɔp kiɛn – jaliɛn wädiɛn kuiy wec in mat naath dial kä Melbourne kɛnɛ Mitchell Shire kɛ kuiy kä ɣöö de ka̱p naath kä juey kɔrɔna (COVID-19) jakä kuiy.

Jɛn, kɛ kuiy ɛmɔ, derɛ gɔa bä ɛnɣöö ŋic gaan a nɛnkɛ ŋic de jɛ ja̱kä te̱e̱ thin kɛ tha̱ŋ gaan duel gɔrä. Nɛmɛ te̱e̱ gaat duel gɔrä tin tekɛ Run 11 kɛnɛ 12 thin (kɛnɛ gaat duel gɔrä tin tekä Ruɔn 10 tin gɔr kɛ VCE kiɛ VCAL tin ci cuɔŋ gɔrädiɛn) kɛ kuiy gɔyä kä ɣöö ba gaat jakä wä nhia̱m kiɛ thuɔkɛ ca̱a̱dɛ buɔk wälrɛw, kä VCE kiɛ VCAL.

Gɔa ɛ ɛnɣöö gaat dial tin te due̱l gɔrä gaan tin tekɛ rik ɛnɣöö ba ŋic mi ro̱ŋ jek kä ŋieckiɛn kɛnɛ luäk la̱a̱tni rɛy due̱l gɔrä tɔtɔ kɛ ta̱a̱ ŋicä a nɛnkɛ ŋic. Gɔrkɔ jɛ bä ɛnɣöö bakɔ ji cieŋni tin ci dieth kɛnɛ yuɔp rɔ luäk kɛ la̱t cäŋ luäk, kɛnɛ nɛy tin kɔŋ tin go̱rkɛ luäk in la̱tkɛ wanɛmɛ.

Kɛ tho̱p lärä mi ro̱ŋ, duel gɔrikɔn, kɛl kɛ duel gɔri kumɛ gua̱th in mat naath dial kä Melbourne kɛnɛ Mitchell Shire, ba lëëth pua̱nyni la thɛamkɛ kä gaat duel gɔri dial kɛ tuɔk ca̱ŋ in nhiam. Mi leth puɔny gatdu, ba ji thiɛc ɛnɣöö bi gatdu lor duel gɔrä.

Ta̱a̱ in ca pay gɛr ca gɔar piny wanɛmɛ.

**Jiec Laat 13 – Cäŋ kä Dhiec kä Juɔk 17 Kornyot**

Gaat due̱l gɔrä tin tekɛ Run 11 kɛnɛ 12, gaat due̱l gɔrä tin tekä Ruɔn 10 tin na̱ŋ kɛ gɔar VCE kiɛ VCAL, kɛnɛ gaat duel gɔrä tin ca rɔ gɔar piny due̱l gɔrägaan tin tekɛ rik, bikɛ loc duel gɔrä kɛ Jiec Laat 13 Kornyot (Pay Bärɔw).

Jiec Laat cäŋ kä 13 – Cäŋ kä Dhiec kä juɔk cäŋ kä 17 kä Pay Bäkɔw (Kornyot) kɛ nin tin bi lɔr kɛ gaat duel gɔrä tin tekä duel gɔrä gaan ti tɔatni a wä nikä Ruɔn 10. Nin lɔŋä gaan titi ba ŋiɛc jakä rialkɛ ta̱a̱ gerä kä ta̱a̱ ŋicä mi lɔr kɛnɛ ta̱a̱ ŋicä mi gɔa kɛ gaat min de tok kɛ Jiec Laat cäŋ kä 20 Pay Bärɔw (Kornyot).

Bakɔ la̱t ɛmɛ guic wanɛmɛ kɛ kuiy gaan due̱l gɔrä tin de lat ɛmɔ go̱r kɛ juɔk ɛmɛ. La̱a̱t ɛmɛ tɛɛ thin kɛ kuiy gaan tin ci diethkiɛn/yuɔpkiɛn rɔ luäŋ kɛ la̱t cieŋni kä thiɛlɛ ta̱a̱ mi dɔŋ mi de rialikä kɛnɛ gaat tin cuc.

Kɛ luäk cäräda, mi go̱ri la̱t ɛmɛ, laŋkɔ ji ɛnɣöö deri duel gɔrädu yɔtdikä.

Ta̱a̱ ɛmɛ ca rialikä bɛ te̱e̱ thin kä due̱l gɔrä dial tin te̱e̱ kä gua̱th in mat naath dial kä Melbourne kɛnɛ Mitchell Shire.

**Jiec La̱a̱t kä 20 Pay Barɔw (Kornyot) awäkä**

Nikɛ Jiec la̱a̱t cäŋ kä 20 pay Bärɔw (Kornyot), duel gɔräkɔn bikɛ wä kä ta̱a̱ ŋicä mi lɔr kɛnɛ ta̱a̱ ŋicä mi nhɔakɛ.Titi bikɛ la nyin gaan duel gɔrä dial a thiɛlɛ ni tit ca gɔr piny wanɛmɛ:

* gaat duel gɔrä tin tekɛ run 11 kɛnɛ 12 kɛnɛ gaat duel gɔrä tin te̱e̱ kä Ruɔn 10 rɛy gɔrädiɛn kɛ VCE kiɛ VCAL
* gaat due̱l gɔrä tin ca rɔ gɔar piny due̱l gɔrä ga̱a̱n tin tekɛ rik

Gaat due̱l gɔrä titi carɔ luäŋ ɛnɣöö dekɛ gɔar kɛ ta̱a̱ ŋicä min gueckɛ wanɛmɛ, kuɛ la ɣöö bikɛ ta̱a̱ ŋicä mi lɔr dhil guɔr:

* gaat diethni/yuɔpni tin carɔ luäŋ kɛ ɣöö de gaatkiɛn guic cieŋni, te̱e̱ gaat ŋiecni due̱l gɔrä kumɛ thin tin go̱rkɛ ɛnɣöö bi loc ŋicä
* gaat due̱l gɔrä tin cuc
* students with disabilities who choose to attend on site.
* Gaat ti tekɛ riɛk pua̱nynikiɛn tin ca nhɔk i ba kɛ ŋiɛc guath ɛmɛ.

Bakɔ ta̱a̱ mi ca rialikä mi cät kɛ tit guɔr kɛ kuiy nɛni tin ca la̱th guath ŋicä mi lɔr kɛnɛ ta̱a̱ ŋicä mi gɔa kɛ Guath ŋicä min 2.

Buɔn ɛmɛ tɛkɛ duɔp ti ŋua̱n kɛ kuiydu kɛ wädu nhia̱m kɛ luäk gaan due̱l gɔrädun rɛy ŋicä, tɛɛ thin kä *Ŋic Cieŋ* (*Learning from Home)* kɛ duɔp [education.vic.gov.au/homelearning](http://www.education.vic.gov.au/homelearning).

Lär in pay tuɔk kɛ kuiy jua̱th kɔrɔna (COVID-19) kɛnɛ Due̱l gɔrä tɛɛ rɛy Buɔnä duel gɔrä kɛnɛ Ŋic (Department of Education and Training) kɛ duɔp: [education.vic.gov.au/coronavirus](http://www.education.vic.gov.au/coronavirus)

Läät Duel Wal in Diit kä Victoria cɛ lar ɛnɣöö cia̱ŋ kuɔm nhiam kiɛ kum thuɔk kɛ biy kä nɛɛy tin diit kɛnɛ gaat thiɛlɛ mi go̱rjɛ rɛy duel gɔrä kɛ gua̱th ɛmɛ. Cet kɛ min la tuɔkɛ, gaat duel gɔrä tin go̱r kɛ jɛ ɛnɣöö ba nhiämkiɛn kum rɛy duel gɔrä kɛnɛ wädiɛn kɛnɛ jiɛcdiɛn duel gɔrä de lat ɛmɛ lat a thiɛl riɛk.

Kɛnɛ, thuɔkdɛ, tiɛmkɔ ji ɣöö mi ci, gatdu, kiɛ ram kɛl kä ji cieŋdun tekɛ ta̱a̱ lethä pua̱ny, la̱th kiɛ lëëth, kiɛl, bɛac gɛtni, dot/dak yieni, thonythony/juey wumni, thiɛl ŋuäcä kɛnɛ biɛl, de ji thɛm kä gua̱th them jua̱th kɔrɔna (COVID-19) kä te̱e̱ni cieŋ.

Nɛmɛ gɔaɛ ɛlɔŋ ɛnɣöö denɛ gua̱th duel gɔrädan jakä puɔth ni gɔa.

Mi go̱ri lär kɛ kuiy puɔlä pua̱ny kä Buɔn Puɔlä Pua̱ny kɛnɛ La̱a̱t kɛ kuiy Naath (Department of Health and Human Services), deri gua̱th mɛmɛ guil [dhhs.vic.gov.au/coronavirus](https://www.dhhs.vic.gov.au/coronavirus)